rejauldu/bengali-wikipedia huggingface dataset:
ছানা গজা () হল ভারতের ওড়িশা রাজ্যের একটি মিষ্টি খাবার।  ছানাকে ভিত্তি করে অন্যান্য কিছু জনপ্রিয় ওড়িয়া মিষ্টান্ন, যেমন রসগোল্লা, যেটি সারা ভারতে ছড়িয়ে পড়েছে, সেখানে ছানা গজা রাজ্যের মধ্যেই মূলত জনপ্রিয়।  উপাদান ছানা গজার মূল উপাদান হল ছানা, যা মূলত রসগোল্লা এবং ছানা পোড়া করতেও লাগে, কিন্তু প্রতিটি খাবারই স্বাদে খুব আলাদা। প্রাপ্তিস্থান ওড়িশার ৫নং জাতীয় সড়কে, ভুবনেশ্বর এবং কটকের মধ্যে প্রায় ১২ কিলোমিটারের মধ্যে পাহালা নামে একটি গ্রাম আছে। ছানা গজা খাওয়ার সেরা জায়গাগুলির মধ্যে একটি হল এই পাহালা। তবে, ছানা গজা সারা ওড়িশা জুড়ে সমান জনপ্রিয় এবং সর্বত্রই পাওয়া যায়।   প্রস্তুতি  ছানা গজা তৈরি করার জন্য পনিরের মতো ছানার মিশ্রণ থেকে জল চেপে বার নেওয়া হয়। এতে কিছুটা সুজি মেশানো হয়। তারপর তাতে ময়দা মিশিয়ে ভালো করে মেখে মণ্ড তৈরি করে নেওয়া হয়। যতক্ষণ না পর্যন্ত সঠিক ঘনত্ব পাওয়া যাচ্ছে ততক্ষণ পর্যন্ত ময়দা মিশিয়ে অল্প করে শুকোনো হয়। তারপর তাকে হাতের তালুর মাপে আয়ত ঘনকের আকার (গজা) দেওয়া হয়। এরপর গজাগুলিকে ডুবো তেলে লাল করে ভাজা হয়। শেষে সেগুলিকে ঘন চিনির রসে সেদ্ধ করা হয়। কখনও কখনও, গজাগুলিকে বেশ কিছুটা শুকিয়ে নেওয়া হয়। এই ক্ষেত্রে চিনি মাঝে মাঝে গজার পৃষ্ঠতলে জমে গিয়ে স্ফটিকাকার নিতে পারে।   আরও দেখুন  থাম্ব| পাহালা, ওড়িশা থেকে ছানাগজা ছানা জিলেবি ছানা ক্ষীর ছানা পোড়া ক্ষীর সাগর রসাবলী রসগোল্লা  পনিরের খাবারের তালিকা      তথ্যসূত্র    বহিঃসংযোগ    www.odisharasagola.com বিষয়শ্রেণী:ওড়িয়া রন্ধনশৈলী বিষয়শ্রেণী:ভারতীয় মিষ্টান্ন বিষয়শ্রেণী:ভারতীয় পনিরের পদ
নিচে ভারতে বাংলা ভাষার ভারতীয় টেলিভিশন চ্যানেলের তালিকা।  বিনোদন   ডিডি বাংলা  আকাশ আট  কালার্স বাংলা  রূপসী বাংলা  সনি আট  স্টার জলসা  স্টার জলসা এইচডি   জি বাংলা  জি বাংলা এইচডি সান বাংলা মহুয়া বাংলা এন্টার 10বাংলা  খবর   ২৪ ঘণ্টা  এবিপি আনন্দ  নিউস 18 বাংলা  টিভি৯ বাংলা  নিউস লাইভ বাংলা (নর্থ ইস্ট ফার্স্ট বাংলা চ্যানেল)  চ্যানেল ১০  চ্যানেল দিনরাত  হাই নিউজ  ওঙ্কার অনলি ট্রুথ  কলকাতা টিভি  নিউজ টাইম  রিপাবলিক বাংলা  আমার বাংলা  ফোকাস বাংলা  জি বাংলা খবর  মহুয়া খবর  তারা নিউজ  আনন্দ বার্তা   হেডলাইনস ত্রিপুরা  নিউজ ভ্যানগার্ড  রাইস ইস্ট বাংলা  আর প্লাস  ক্যালকাটা টিভি  ক্যালকাটা টিভি লাইভ  জয়তু টিভি  বাংলা জাগো টিভি  চলচ্চিত্র  জলসা মুভিজ  জি বাংলা সিনেমা  কালার্স্ বাংলা সিনেমা  খুশবু বাংলা  আমার সিনেমা   কিডস   নিকেলোডিয়ন বাংলা   সনি ইয়েই বাংলা   রঙিন টিভি  সঙ্গীত  সঙ্গীত বাংলা  তারা মিউজিক  মিউজিক এফ ফাটাফাটি  ধুম মিউজিক  বাংলা টকিজ  অন টিভি (a newly launched bengali music tv channel) তথ্যপ্রযুক্তি এবং জীবনধারা ডিসকভারি বাংলা ন্যাট জিও বাংলা Travel XP বাংলা  এইচডি চ্যানেল স্টার জলসা এইচডি কালার্স বাংলা এইচডি জি বাংলা এইচডি সান বাংলা এইচডি জলসা মুভিজ এইচডি  বিষয়শ্রেণী:বাংলা ভাষার টেলিভিশন চ্যানেল বিষয়শ্রেণী:ভারতে টেলিভিশন চ্যানেলের তালিকা বিষয়শ্রেণী:বাংলা ভাষা
পিন্ডো () হল গ্যালিসিয়ার কার্নটের করুনায় অবস্থিত একটি ৬২৭ মিটার উচ্চতাবিশিষ্ট স্তূপপর্বত।<ref>" The share is higher Moa peak (627 meters),   'Great Galician Encyclopedia Silverio Cañada' 'DVD.</ref>  পিন্ডো প্রাকৃতিকভাবে কার্নোটা সৈকতের কার্নোট - ম্ন্টে পিন্ডোর সাথে সংযুক্ত, যা নেচারা ২০০০ এবং কমিউনিটি ইম্পর্ট্যান্স সাইটভুক্ত। এই অঞ্চলের ক্ষেত্রফল ৪  ৬২৯ হেক্টর এবং রিয়া দে করকুবিয়ন ও রিয়া দে মুরস ই নোইয়া এর মাঝের কার্নোট, ম্যাজারিকস, ইইসি এবং ডাম্ব্রিয়া পৌরসভাগুলোকে ধারণ করে।   ব্যুৎপত্তি পিন্ডো শব্দটির উৎপত্তি ঘটেছে সম্ভবত সেলটিক ভাষার বিন ডুব (অর্থঃ অন্ধকার শীর্ষ) থেকে।  যুক্তরাষ্ট্রের স্ট্যানফোর্ড বিশ্ববিদ্যালয়ের ভাষাতত্ত্ব বিভাগের গবেষক জেমস জে. ডুরানসহ আরো অনেকের মতানুসারে পিন্ডো শব্দটি গ্যালিলিয় সেলটিক ভাষা থেকে উদ্ভূত হয়েছে, যা রোমান কর্তৃক গ্যালিসিয়া অধিকার করে নেয়ার আগ পর্যন্ত প্রচলিত ছিল। গ্যালিলিয় সেলটিক ভাষা'র বিন (আইরিশ গ্যালিলিয়; অর্থঃ শীর্ষ) কিংবা ডুভ'' (অন্ধকার কোন কিছু বোঝাতে ব্যবহৃত বিশেষণ) থেকে এসেছে। রোমানরা অবশ্য এর নাম দেন সেলটিক সুপারটামার্সি।  এছাড়াও গবেষকেরা কার্নোটের সাথে সাদৃশ্যপূর্ণ বেশকিছু পাহাড় খুঁজে পান, যেমন আয়ারল্যান্ডের বিন ডুভ পর্বত এবং স্কটল্যান্ডের বেইন ডুভ পর্বত।   গ্যালারি    টীকা    তথ্যসূত্র    তথ্যসূত্র          অন্যান্য নিবন্ধ   ইজারো জলপ্রপাত  গ্যালিসিয়া পর্বত   বহিঃসংযোগ   www.montepindo.gal   পিন্ডো পর্বত তুর্গালিসিয়া পাতায় পিন্ডো পর্বত।  বিষয়শ্রেণী:গ্যালিসিয়ার পর্বত বিষয়শ্রেণী:কার্নোট বিষয়শ্রেণী:তীর্থযাত্রা
থাম্ব|Logo NNKM alt=প্রশাসনিক ভবন|প্রশাসনিক ভবন|থাম্ব|387x387পিক্সেল নাঙ্গুলী নেছারিয়া কামিল মাদ্রাসা পিরোজপুর জেলার কাউখালী উপজেলাধীন নাঙ্গুলী গ্রামে অবস্থিত একটি ধর্মীয় শিক্ষাপ্রতিষ্ঠান আলিয়া মাদ্রাসা। এটি ইসলামি আরবি বিশ্ববিদ্যালয় কর্তৃক স্বীকৃত কামিল মাদ্রাসা।   প্রতিষ্ঠা  নাঙ্গুলী দরবার শরীফের পীর মুহাম্মদ আব্দুল মতিন ১৯৮৫ খ্রিষ্টাব্দে মাদ্রাসাটি প্রতিষ্ঠা করেন। প্রথম থেকে দাখিল পর্যন্ত পড়ানো হলেও, ১৯৮৮ খ্রিষ্টাব্দে মাদ্রাসাটি আলিম মাদ্রাসায় উন্নীত হয় এবং ২০০১ খ্রিষ্টাব্দে ফাযিল মাদ্রাসায় রূপান্তরিত হয়। ২০০৬ সালে মাদ্রাসাটি ইসলামী বিশ্ববিদ্যালয়, বাংলাদশের অধিভুক্তি লাভ করে, এবং ২০০৬ সাল পর্যন্ত স্থায়ী হয়, এরপরে ইসলামি আরবি বিশ্ববিদ্যালয় স্থানান্তরিত হয়। ২০২২ খ্রিস্টাব্দের ১১ সেপ্টেম্বর মাদ্রাসাটি ইসলামি আরবি বিশ্ববিদ্যালয় কর্তৃক কামিল পাঠদানের অনুমতি পায়।   ভৌগোলিক অবস্থান  পিরোজপুর জেলার কাউখালী উপজেলার ৩ নং কাউখালী সদর ইউনিয়নাধীন নাঙ্গুলী গ্রামে ঝালকাঠি–কাউখালী সংক্ষিপ্ত সড়কের দক্ষিণ পাশে বকুলতলা নদীর তীরে অবস্থিত।   প্রশাসন  ১৫ জন সদস্য নিয়ে মাদ্রাসার গভর্নিং বডি গঠিত। মাদ্রাসার শিক্ষক ও কর্মচারীর সংখ্যা ৩৫ জন। তন্মধ্যে ২৭ জন এমপিওভুক্ত এবং ৮ জন  নন-এমপিওভুক্ত।alt=একাডেমিক ভবন|থাম্ব|543x543px|একাডেমিক ভবন  শিক্ষা কার্যক্রম  মাদ্রাসার শিক্ষার্থীর সংখ্যা ৫০০ এর অধিক।  • ইবতেদায়ী  • দাখিল ( সাধারণ ও কম্পিউটার)  • আলিম (সাধারণ)  •  ফাযিল ( বি.এ পাস)  • কামিল (স্নাতকোত্তর)     সহ প্রতিষ্ঠানসমূহ   মহিলা মাদ্রাসাথাম্ব|367x367px|মসজিদ সালেহ আত তোয়াইমী  সালেহিয়া এতিমখানা   হোসাইনিয়া লিল্লাহবোর্ডিং   হাফেজী মাদ্রাসা   নূরানী মাদ্রাসা   দ্বীনিয়া মাদ্রাসা   ফোরকানিয়া মাদ্রাসা   মসজিদ সালেহ আত-তোয়াইমী   গ্রন্থাগার  কম্পিউটার ল্যাব    শহিদ বৃত্তি ফাউন্ডেশন   অর্জন  জাতীয় শিক্ষা সপ্তাহ-এ একাধিকবার জেলা ও উপজেলা পর্যায়ে অত্র প্রতিষ্ঠানটি শ্রেষ্ঠ হয়েছে। মাদ্রাসার অধ্যক্ষ মহোদয় মুহাম্মদ আব্দুল মতিন একাধিকবার উপজেলার শ্রেষ্ঠ প্রতিষ্ঠান প্রধান মনোনীত হয়েছেন। ২০১৯ খ্রিস্টাব্দে অত্র মাদ্রাসার আরবি প্রভাষক মো. নাসরুল্লাহ জেলা ও উপজেলা পর্যায়ে শ্রেষ্ঠ শ্রেণি শিক্ষক মনোনীত হয়েছেন।থাম্ব|নাঙ্গুলী মাদ্রাসা এসেম্বলি   অবকাঠামো  মাদ্রাসার মোট ভবনসংখ্যা ৮টি; এর মধ্যে ২টি দ্বিতল ভবন, ৬টি টিনসেট আধাপাকা ভবন, একটি দ্বিতল জামে মসজিদ রয়েছে।   ফলাফল  প্রতিবছর ইবতেদায়ী সমাপনী, জেডিসি, দাখিল, আলিম, ফাযিল ও কামিল শ্রেণিতে কাঙ্খিতসংখ্যক শিক্ষার্থী A+ অর্জন সহ শতভাগ পাশ করে আসছে। পাবলিক পরীক্ষার ফলাফলে প্রতিষ্ঠানটির উপজেলা ও জেলা পর্যায় বেশ সুনাম রয়েছে।   বার্ষিক মাহফিল  নাঙ্গুলী দরবার শরীফের তত্ত্বাবধানে প্রতিবছর অত্র প্রতিষ্ঠানে বার্ষিক মাহফিল অনুষ্ঠিত হয়। এতে ভারতের ফুরফুরা, জৈনপুর সিলসিলার পীর-মাশায়েখ সহ দক্ষিণ বঙ্গের ছারছীনা, নেছারাবাদ, মোকামিয়া, হদুয়া, পাঙ্গাশিয়া ও চৈতার পীরসাহেবগন তাশরীফ এনে ওয়াজ নসীহত করেন।   তথ্যসূত্র   বিষয়শ্রেণী:পিরোজপুর জেলার মহাবিদ্যালয় বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৮৫-এ বাংলাদেশে প্রতিষ্ঠিত বিষয়শ্রেণী:পিরোজপুর জেলার আলিয়া মাদ্রাসা বিষয়শ্রেণী:বাংলাদেশের কামিল মাদ্রাসা বিষয়শ্রেণী:নেছারিয়া আলিয়া মাদ্রাসা বিষয়শ্রেণী:কাউখালী উপজেলা, পিরোজপুর
ইয়ুভেন্তুস স্টেডিয়াম ২০১৭ সাল থেকে ব্যবসায়িক ভাবে আল্লিয়াঞ্জ স্টেডিয়াম নামে পরিচিত। এটি ইতালির তুরিনে অবস্থিত। এটি ইতালি জাতীয় দলের, ক্লব সিরিয়ে এ এবং ইয়ুভেন্তুসের হোম মাঠ হিসেবে পরিচিত। জুবেন্টাস ৮ সেপ্টেম্বর ২০১১ সালে নটস কাট্রির বিপেক্ষে এই স্টেডিয়ামে প্রথম খেলে ইয়ুভেন্তুস এই মাঠে ইতালীয়লিগেরর প্রথম ১০০ খেলায় মাত্র ৩ টিতে পরাজিত হয়। এই স্টেডিয়ামে ২০১৪ সালের উইফা ইউরোফা লিগের ফাইনাল অনুষ্ঠিত হয়   তথ্যসূত্র   বিষয়শ্রেণী:ইতালির ফুটবল মাঠ বিষয়শ্রেণী:সেরিয়ে আ-এর মাঠ বিষয়শ্রেণী:ইয়ুভেন্তুস ফুটবল ক্লাব বিষয়শ্রেণী:উত্তর-আধুনিক স্থাপত্য
থাম্ব|ক্যারল অ্যান হোয়াইটহেড, অ্যাডা লাভলেস ডে এডিট-আ-থনের সংগঠক  এডিট-আ-থন (; অনেক সময় এডিটাথনও লেখা হয়) একটি ইভেন্ট, যাতে উইকিপিডিয়া, ওপেনস্ট্রিটম্যাপ, স্থানীয় উইকি ইত্যাদি অনলাইন সম্প্রদায়ের সম্পাদকগণ সম্পাদনা করার মাধ্যমে কোনো নির্দিষ্ট বিষয়ের নিবন্ধ বা কন্টেন্টগুলোর মানোন্নয়ন করে থাকেন। এডিট-আ-থন শব্দটি ইংরেজি "এডিট" (সম্পাদনা) এবং "ম্যারাথন" শব্দের সমন্বয়ে গঠিত। এটি সশরীরে, অনলাইনে অথবা উভয়ের সমন্বয়ে হতে পারে। সশরীরে না হলে একে সাধারণত "ভার্চুয়াল এডিট-আ-থন" বা "অনলাইন এডিট-আ-থন" বলা হয়।   স্থান  উইকিপিডিয়া এডিটাথনগুলো সাধারণত উইকিমিডিয়া চ্যাপ্টারের কার্যালয়; বিভিন্ন শিক্ষা প্রতিষ্ঠান যেমন: সোনোমা স্টেট বিশ্ববিদ্যালয়, অ্যারিজোনা স্টেট বিশ্ববিদ্যালয়, মিডলবারি কলেজ, ভিক্টোরিয়া বিশ্ববিদ্যালয় ইত্যাদি; বৈজ্ঞানিক গবেষণা প্রতিষ্ঠান যেমন: সল্ক ইনস্টিটিউট ফর বায়োলজিকাল সায়েন্সেস এবং জাদুঘর বা সংগ্রহশালার মতো সংস্কৃতি প্রতিষ্ঠানগুলোতে আয়োজন করা হয়।   বিষয়  এডিটাথনে সাধারণত সাংস্কৃতিক ঐতিহ্যবাহী স্থান, জাদুঘরের সংগ্রহ, নারীর ইতিহাস, শিল্প, নারীবাদ, উইকিপিডিয়ায় লিঙ্গ বৈষম্য হ্রাস এবং সামাজিক ন্যায়বিচারের মতো বিষয়গুলো অন্তর্ভুক্ত করা হয়।  নারী, আফ্রিকান আমেরিকান এবং এলজিবিটি সম্প্রদায়ের সদস্যরা উইকিপিডিয়ায় যৌন ও জাতিগত বৈষম্য হ্রাস করতে এবং আফ্রিকা সম্পর্কিত বিষয়ের প্রতিনিধিত্ব বাড়াতে এডিটাথনগুলোকে কাজে লাগাচ্ছে।Wexelbaum, Rachel S., Katie Herzog, and Lane Rasberry. "Queering Wikipedia." (২০১৫)।   আয়োজক  আবাসিক উইকিপিডিয়ানগণ (উইকিপিডিয়ানস ইন রেসিডেন্স) প্রায়ই উইকিপিডিয়া এডিটাথনের আয়োজন করে থাকেন। এছাড়া, ওপেনস্ট্রিটম্যাপ সম্প্রদায়ও বেশ কিছু এডিটাথনের আয়োজন করেছে।   চিত্র    আরও দেখুন   উইকিপিডিয়া:সম্মিলন  মেটা উইকিতে উইকিগ্যাপ চ্যালেঞ্জ  মেটা উইকিতে বিষয়শ্রেণী:এডিট-আ-থন  মেটা উইকিতে বিষয়শ্রেণী:উইকিমিডিয়া মিটআপ      তথ্যসূত্র    বহিঃসংযোগ    ওপেনস্ট্রিটম্যাপ 'ম্যাপআথন'  বিষয়শ্রেণী:উইকিপিডিয়া বিষয়শ্রেণী:ওপেনস্ট্রিটম্যাপ বিষয়শ্রেণী:ধরন অনুযায়ী আন্দোলন কর্মকাণ্ড বিষয়শ্রেণী:হ্যাকাথন
সিস্টার এম. সিরিল মুনি, (২১ জুলাই ১৯৩৬ - ২৩ জুন ২০২৩) তিনি ছিলেন একজন ভারত-ভিত্তিক আইরিশ সন্ন্যাসিনী, শিক্ষাবিদ, শিক্ষামূলক উদ্ভাবক। ২০০৭ সালে ভারত সরকারের তাকে চতুর্থ সর্বোচ্চ বেসামরিক সম্মান পদ্মশ্রী পুরস্কার প্রদান করেন। তিনি ইউনেস্কো কর্তৃক স্বীকৃতি (১৯৯৪) এবং ২০০২ সালে ক্যাথলিক বিশপদের মার্কিন সম্মেলন কর্তৃক প্রদত্ত আন্তর্জাতিক খ্রিস্টান স্টুয়ার্ডশিপ অ্যাওয়ার্ড সহ বহু পুরস্কার পেয়েছেন।  তিনি আয়ারল্যান্ডের ব্রে শহরের ওলফ টোন স্কয়ারে জন্মগ্রহণ করেন। তিনি সেখানে হলি ঘোস্ট ফাদার্স মিশনের পত্রিকা বিতরণে তার মায়ের সহায়তা করতেন। ব্রে লরেটো কনভেন্টে পড়াশোনার জন্য বৃত্তি লাভ করেন তিনি এবং ১৯৫৫ সালে ধর্মীয় জীবনে প্রবেশ করে ইনস্টিটিউট অফ দ্য ব্লেসড ভার্জিন মেরি-তে যোগদান করেন।  ১৯৫৬ সাল থেকে ভারতে বসবাস এবং কর্মরত ছিলেন তিনি। সেখানে নগর ও গ্রামীণ দরিদ্র শিশুদের মানসম্পন্ন শিক্ষা প্রদানের একজন জাতীয় নেতা হিসেবে তার খ্যাতি ছড়িয়ে পড়ে। তার রামধনু স্কুল প্রকল্প অধীনে, "প্রতিবার ভর্তির সময় ২৫% দরিদ্র শিশুদের ভর্তি করার সিদ্ধান্ত নিয়েছিলেন, এবং সময়ের সাথে সাথে এই সংখ্যা ৫০% পর্যন্ত বৃদ্ধি পেয়েছে," ২০১৫ সালে আইরিশ টাইমসকে দেওয়া এক সাক্ষাৎকারে মুনি বলেছিলেন। "স্থানীয়ভাবে আবাসনের ব্যবস্থা করে সড়কের ছেলেমেয়েদের নিয়মিত স্কুলে আসতে উৎসাহিত করা হয়েছিল। এই মডেলটি পশ্চিমবঙ্গ সরকার অনুলিপি করেছে।""Irish nun who changed education for India's poorest children dies", Catholicnewsagency.com. Accessed 30 June 2023.   পটভূমি  ইনস্টিটিউট অফ দ্য ব্লেসড ভার্জিন মেরি (১০৫৫) এর একজন বোন বলে তিনি ১০ অক্টোবর ১৯৫৬ সালে ভারতে আসেন। তিনি প্রাণিবিদ্যায় ( লখনউ, উত্তর প্রদেশ, ভারত) পিএইচডি অর্জন করেছেন। ১৯৭৯ সাল থেকে তিনি লরেটো ডে স্কুল শিয়ালদহের অধ্যক্ষ ছিলেন। থাম্ব|রাষ্ট্রপতি, ডঃ এপিজে আব্দুল কালাম ২৩শে মার্চ ২০০৭ তারিখে নয়াদিল্লির রাষ্ট্রপতি ভবনে একটি বিনিয়োগ অনুষ্ঠানে সিস্টার এম সিরিল মুনিকে (শিক্ষক কাম সমাজকর্মী) পদ্মশ্রী প্রদান করছেন   মৃত্যু  এস এম সিরিল ২৪ জুন ২০২৩ সালে ৮৬ বছর বয়সে কলকাতায় মারা যায়।   নাগরিক সম্মান/পুরস্কার    ২০১৫: সেন্ট মাইকেল কলেজের অনারারি ডক্টর অফ হিউম্যান লেটারস  ২০১৩: আইরিশ প্রেসিডেন্সিয়াল ডিস্টিংগুইশড সার্ভিস অ্যাওয়ার্ড  ২০১২: রূপসী বাংলা থেকে অপরাজিতা পুরস্কার (পাবলিক চয়েস)  ২০১১: মনমাউথ বিশ্ববিদ্যালয়ের গ্লোবাল ভিশনারি অ্যাওয়ার্ড  ২০০৭: পদ্মশ্রী পুরস্কার, ভারত সরকার কর্তৃক প্রদত্ত চতুর্থ সর্বোচ্চ বেসামরিক সম্মান  ২০০২: আন্তর্জাতিক খ্রিস্টান স্টুয়ার্ডশিপ অ্যাওয়ার্ড, আমেরিকার বিশপস।  ২০০০: সৃজনশীল শ্রেষ্ঠত্বের জন্য কলকাতা টেলিগ্রাফ পুরস্কার  ১৯৯৪: সাক্ষরতার বিস্তারের জন্য নোমা পুরস্কার, ইউনেস্কো  সমাজসেবার জন্য কলকাতা টেলিগ্রাফ পুরস্কার (৭ বার)  ফ্রেন্ড অফ চাইল্ড ইন নিড ইনস্টিটিউট পুরস্কার   আরও দেখুন    শিক্ষা কলকাতায়   তথ্যসূত্র   বিষয়শ্রেণী:পশ্চিমবঙ্গের সমাজকর্মী বিষয়শ্রেণী:পশ্চিমবঙ্গের শিক্ষাবিদ বিষয়শ্রেণী:কলকাতার বিজ্ঞানী বিষয়শ্রেণী:পশ্চিমবঙ্গের নারী বিজ্ঞানী বিষয়শ্রেণী:ভারতীয় জনহিতৈষী বিষয়শ্রেণী:সামাজিক কাজে পদ্মশ্রী প্রাপক বিষয়শ্রেণী:২০শ শতাব্দীর ভারতীয় শিক্ষাবিদ বিষয়শ্রেণী:পশ্চিমবঙ্গের নারী শিক্ষাবিদ বিষয়শ্রেণী:২০২৩-এ মৃত্যু বিষয়শ্রেণী:১৯৩৬-এ জন্ম বিষয়শ্রেণী:ভারতে আইরিশ অভিবাসী
কিশোর কিশোরীদের কে প্রধান চরিত্র কিংবা দর্শক হিসেবে বিবেচনা করে যেসকল নাটক নির্মাণ করা হয় সেগুলোই কিশোর নাটক বা কিশোরনাট্য নামে পরিচিত। ১৯৯০ সালে ফক্স ব্রডকাস্টিং কোম্পানির বেভারি হিলস ৯০২১০ এর ব্যাপক জনপ্রিয়তার মাধ্যমে ধারণাটি সামনে আসে। সিরিজটি ব্যবসাসফল হওয়ায় পরবর্তীকালে নির্মাতা ও গল্পলেখকরা বিষয়টি নিয়ে আরো কাজ করতে মনোযোগী হয়। বাংলাদেশে কিশোর  নাটক নির্মাণ এখনো ততটা অগ্রসর নয়।   বৈচিত্র্য  বাংলাদেশে সাম্প্রতিক সময়ে বৈশাখী টিভি হ্যাপী লজ নামে একটি কিশোর ধারাবাহিকের প্রচার করছে।   কিশোর নাটকের তালিকা   হা কা রবিন  ভূতের বাচ্চা সোলায়মান   তথ্যসূত্র
হামজা রবার্তো পিকার্দো ইতালির ইসলামিক সম্প্রদায় ইউসিওআইআই-এর দিকনির্দেশক কাউন্সিলের একজন সদস্য এবং ইউরোপীয় মুসলিম নেটওয়ার্কের মুখপাত্র ছিলেন। তিনি বর্তমানে ইউসিওআইআই-তে কোনও নির্বাহী পদের দায়িত্ব পালন করছেন না।  ১৯৭৪ সালে তার সামরিক পরিষেবা শেষ হওয়ার পরে, পিকার্দো আফ্রিকা গিয়ে সাহারা মরুভূমি অতিক্রম করতে গিয়েছিলেন। তিনি সেখানে মুসলমানদের সাথে সাক্ষাৎ করেছিলেন এবং ইসলাম সম্পর্কে জেনেছিলেন। তিনি ১৯৭৫ সালে ইসলাম গ্রহণ করেছিলেন। ১৯৮৪ সালে তিনি প্রথমবারের মতো নামাজ পড়া শুরু করেন এবং প্রায় পাঁচ বছর পরে তিনি রোজা রাখা শুরু করেন।  তিনি ১৯৯৩ সালে আল হিকমা প্রকাশনা সংস্থা প্রতিষ্ঠা করেন এবং মুসলিমদের দ্বারা ইতালীয় ভাষায় অনুবাদিত কুরআনের প্রথম সংস্করণ প্রকাশ করেন।  তথ্যসূত্র  বহিঃসংযোগ  হামজা রিকার্ডোর সাথে একটি সাক্ষাৎকার   অনলাইন কুরআন প্রকল্প  – হামজা রবার্তো পিকার্দো দ্বারা কুরআনের একটি ইতালিয়ান অনুবাদ  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ইসলামে ধর্মান্তরিত বিষয়শ্রেণী:জীবিত ব্যক্তি বিষয়শ্রেণী:কুরআনের ইতালীয় অনুবাদক
thumb|Anser brachyrhynchus  গোলাপি-পা রাজহাঁস (বৈজ্ঞানিক নাম: Anser brachyrhynchus) (ইংরেজি: Pink-footed goose) হচ্ছে Anatidae পরিবারের Anser গণের একটি পাখি।  বিবরণ এই পাখি মধ্যম আকারের হয়ে থাকে, ৬০ থেকে ৭৫ সেমি পর্যন্ত। শরীরটি মাঝারি আকারের ধূসর-বাদামী, মাথা এবং ঘাড়টি আরও ধনী, গাঢ় বাদামী, সাদা ঢালু এবং একটি বিস্তৃত সাদা টিপ দিয়ে প্রস্থ ধূসর।  বিস্তৃতি এই পাখি বেলজিয়াম, চেক প্রজাতন্ত্র, ডেনমার্ক, ফিনল্যান্ড, ফ্রান্স, জার্মানি, গ্রীনল্যান্ড, আইসল্যান্ড, আয়ারল্যান্ড, নেদারল্যান্ডস, নরওয়ে, রুমানিয়া, সুইডেন, যুক্তরাজ্য সহ ইত্যাদি দেশে বিচরণ করে।  বর্তমান অবস্থা এবং সংরক্ষণ এই পাখির বৈশ্বিক অবস্থা ন্যূনতম বিপদগ্রস্ত, অনিশ্চিত ও অনুমান নির্ভর। বাংলাদেশে এর অবস্থান অনিশ্চিত ও অনুমান নির্ভর।  তথ্যসূত্র  বিষয়শ্রেণী:বেলজিয়ামের পাখি বিষয়শ্রেণী:চেক প্রজাতন্ত্রের পাখি বিষয়শ্রেণী:ডেনমার্কের পাখি বিষয়শ্রেণী:ফিনল্যান্ডের পাখি বিষয়শ্রেণী:ফ্রান্সের পাখি বিষয়শ্রেণী:জার্মানির পাখি বিষয়শ্রেণী:গ্রিনল্যান্ডের পাখি বিষয়শ্রেণী:আইসল্যান্ডের পাখি বিষয়শ্রেণী:নেদারল্যান্ডের পাখি বিষয়শ্রেণী:আয়ারল্যান্ডের পাখি বিষয়শ্রেণী:নরওয়ের পাখি বিষয়শ্রেণী:রুমানিয়ার পাখি বিষয়শ্রেণী:সুইডেনের পাখি বিষয়শ্রেণী:যুক্তরাজ্যের পাখি বিষয়শ্রেণী:আন্সের বিষয়শ্রেণী:১৮৩৪-এ বর্ণিত পাখি
চৌহাট ইউনিয়ন বাংলাদেশের ঢাকা জেলার একটি প্রশাসনিক এলাকা।   অবস্থান ও আয়তন  এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।   ইতিহাসঃ  ইতিহাসের প্রাচিন নাম চৌহাট আজকের এই জনপদটি এক সময় এমন ছিলনা। কালের বিবর্তনে একটি সুন্দর সমৃদ্ধ শিক্ষিত এবং ব্যবসায়ী গ্রাম হিসাবে গড়ে উঠে। এই জনপদটি নদী ধারা বিস্তৃত হওয়ায় খন্ড খন্ড সমতল ও উর্বর দীপের ন্যায় গড়ে উঠে। অত্র ইউনিয়ন টি বংশী নদীর স্রোত ধারা শুরু থেকে শেষ পর্যন্ত প্রবাহিত হয়েছে এই নদীরই চৌহাট নামক স্থানে হিন্দুদের ইতিহাসিক তীর্থ গঙ্গা স্নান উৎসব সূদীর্ঘ দিন যাবৎ পালিত হয়ে আসছে। এখানে বহু স্বনামধন্য রাজনীতিবিদ ও বিশিষ্ট মুক্তিযোদ্ধাদের জন্মভূমি। অত্র ইউনিয়নটি বিভিন্ন জেলা সীমান্তবর্তী একটি ইউনিয়ন।    ভৌগোলিক উপাত্ত    প্রশাসনিক উপাত্ত    জনসংখ্যার উপাত্ত    শিক্ষা    কৃষি    অর্থনীতি    যোগাযোগ    আরও দেখুন   তথ্যসূত্র   বহিঃসংযোগ   বিষয়শ্রেণী:ধামরাই উপজেলার ইউনিয়ন
আলমগীর হায়দার খাঁন (১৯৪৯–১৩ এপ্রিল ২০১৬) বাংলাদেশের চাঁদপুর জেলার রাজনীতিবিদ যিনি তৎকালীন চাঁদপুর-৬ আসনের সংসদ সদস্য ছিলেন।   জন্ম ও প্রাথমিক জীবন  আলমগীর হায়দার খাঁন ১৯৪৯ সালে চাঁদপুরের ফরিদগঞ্জের মূলপাড়া গ্রামে জন্মগ্রহণ করেন। তার পিতা সিরাজুল ইসলাম খাঁন। তার এক ছেলে, দুই মেয়ে।   রাজনৈতিক ও কর্মজীবন  আলমগীর হায়দার খাঁন ছিলেন একজন রাজনীতিবিদ ও ব্যবসায়ী ছিলেন। তিনি চাঁদপুর জেলা বিএনপির সাধারণ সম্পাদক ও যুবদল কেন্দ্রীয় কমিটির সহসভাপতি ছিলেন। মূলপাড়া শামসুদ্দিন খান কারিগরি ও বাণিজ্য কলেজের প্রতিষ্ঠাতা সদস্য তিনি।  ১৯৯১ সালের পঞ্চম, ১৫ ফেব্রুয়ারি ১৯৯৬ সালের ষষ্ঠ, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি তৎকালীন চাঁদপুর-৬ আসন থেকে পরপর চার মেয়াদে সংসদ সদস্য নির্বাচিত হন।   মৃত্যু  আলমগীর হায়দার খাঁন ১৩ এপ্রিল ২০১৬ সালে ঢাকার অ্যাপোলো হাসপাতালে মৃত্যুবরণ করেন। ৭ ফেব্রুয়ারি ২০০২ সালে মস্তিস্কে রক্তক্ষরণে আক্রান্ত হয়ে চিকিৎসাধীন অবস্থায় পারিবারের তত্ত্ববধানে ছিলেন। ৮ এপ্রিল ২০১৬ শারীরিক অবস্থা খারাপ দেখে হসপিটালে ভর্তি করানো হয়।   তথ্যসূত্র   বিষয়শ্রেণী:১৯৪৯-এ জন্ম বিষয়শ্রেণী:২০১৬-এ মৃত্যু বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:চাঁদপুর জেলার রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:চাঁদপুর জেলার ব্যক্তি
রস অমলেট (যা রাস অমলেট নামেও পরিচিত)  ভারতের গোয়ান রন্ধনশৈলীর অন্তর্ভুক্ত একটি জলখাবার তথা রাস্তার খাবার।  কোঙ্কনি ভাষায় রস মানে "গ্রেভি"। এটি মুরগি বা ছোলার একটি মশলাদার গ্রেভি, যা প্রায় শাগুতি- এর মতো। এটি সাধারণত গোয়ান ক্যাথলিক রান্নার শৈলীতে দেখা যায়। এটি একটি শাগুতি অথবা একটি মশলাদার গ্রেভি যার মধ্যে পেঁয়াজ, কারি পাতা, কালো সরিষার বীজ, খোঁচা নারকেল থাকে। এটি প্রস্তুত করার জন্য প্রয়োজনীয় মশলার বেশিরভাগ গোয়ান হিন্দুদের দ্বারা প্রস্তুত করা হয়। মাশরুম বা ফুলকপির মতো উপাদানগুলিও সাধারণত এই গ্রেভি তৈরিতে ব্যবহৃত হয়। ডিম, ভেষজ, সূক্ষ্মভাবে কাটা সবুজ মরিচ, পেঁয়াজ (বা শ্যালটস ), সূক্ষ্মভাবে কাটা তাজা সবুজ ধনে এবং লবণ সহ এই গ্রেভি প্রস্তুত করা হয়ে থাকে। তবে রান্নার প্রণালীতে অনেক বৈচিত্র্য রয়েছে। রস আলাদাভাবে রান্না করা হয়। তাজা ভাজা অমলেটের উপরে গরম রস ঢেলে দেওয়া হয় এবং গোয়ান রুটির (পাও) সাথে পরিবেশন করা হয়।  রস অমলেট ঐতিহ্যগতভাবে গোয়ার বিভিন্ন শহরে সারিবদ্ধ খাবারের গাড়িতে বিক্রি হয়। এই খাবারের গাড়িগুলো সন্ধ্যায় গ্রেভি বিক্রি করা শুরু করে এবং মধ্যরাতের পরেও তাদের বিক্রি চালিয়ে নিতে থাকে। অনেক রেস্তোরাঁও তাদের মেনুতে এই খাবারটি অন্তর্ভুক্ত করেছে।   পরিবেশন করার সময় সম্পূর্ণ থালাটির উপর চুন ও পেঁয়াজ কুচি ছিটিয়ে পরিবেশন করা হয়।  তথ্যসূত্র  বিষয়শ্রেণী:ভারতীয় ডিমের পদ বিষয়শ্রেণী:ভারতীয় রন্ধনশৈলী
পরিগণকের মধ্যস্থতায় যোগাযোগ তথা কম্পিউটারের মধ্যস্থতায় যোগাযোগ বলতে দুই বা ততোধিক বৈদ্যুতিন (ইলেকট্রনীয়) যন্ত্র ব্যবহার করে সম্পাদিত যেকোনও মানুষে মানুষে যোগাযোগ প্রক্রিয়াকে বোঝায়। একে ইংরেজিতে "কম্পিউটার-মিডিয়েটেড কমিউনিকেশন" (Computer-mediated communication, CMC) বলে। ঐতিহ্যগতভাবে এই পরিভাষাটি দিয়ে পরিগণকের (কম্পিউটারের) মধ্যস্থতা বাস্তবায়নকারী প্রযুক্তির বিভিন্ন রূপভেদ যেমন তাৎক্ষণিক বার্তাবিনিময়, বৈদ্যুতিন ডাক (ইমেইল), চ্যাটকক্ষ, আন্তর্জাল আলোচনাচক্র (অনলাইন ফোরাম), সামাজিক যোগাযোগ সেবা, ইত্যাদি বোঝালেও এগুলিকে অন্যান্য পাঠ্য-ভিত্তিক ভাববিনিময় যেমন মুঠোফোনে খুদে বার্তা বিনিময় বোঝাতেও ব্যবহার করা হয়েছে। পরিগণকের মধ্যস্থতায় যোগাযোগের উপরে গবেষণাগুলি প্রধানত ভিন্ন ভিন্ন পরিগণকীয় যোগাযোগ প্রযুক্তির সামাজিক প্রভাবের উপরে দৃষ্টি নিবদ্ধ করেছে। সাম্প্রতিককালের গবেষণাগুলির মূল বিষয় হল আন্তর্জালভিত্তিক সামাজিক সম্পর্কজাল তৈরি, যেগুলি বিভিন্ন সামাজিক সফটওয়্যার দ্বারা সমর্থিত।  রূপভেদ পরিগণকের মধ্যস্থতায় যোগাযোগকে দুইটি রূপে ভাগ করা যায়: সংকালিক (একই সময়ে ঘটমান) ও অসংকালিক (পৃথক সময়ে ঘটমান)। পরিগণকের মধ্যস্থতায় সংকালিক যোগাযোগ বলতে বাস্তব সময়ে তাৎক্ষণিকভাবে যে যোগাযোগ ঘটে, তাকে নির্দেশ করা হয়। সব পক্ষ একই সময়ে যোগাযোগে লিপ্ত হয়; তবে তাদের একই ভৌগোলিক অবস্থানে থাকা বাধ্যতামূলক নয়। সংকালিক যোগাযোগের একটি উদাহরণ হল আন্তর্জালের মাধ্যমে ভিডিও আলাপ। অন্যদিকে অসংকালিক যোগাযোগ বলতে যখন সব পক্ষ একযোগে যোগাযোগে লিপ্ত হয় না, সেই ব্যাপারটিকে বোঝায়। অন্য ভাষায় প্রেরক গ্রাহকের কাছ থেকে তাৎক্ষণিক কোনও প্রত্যুত্তর লাভ করে না। পরিগণকের মধ্যস্থতায় যোগাযোগের সিংহভাগ রূপভেদই অসংকালিক প্রকৃতির। অসংকালিক যোগাযোগের মধ্যে আছে খুদে বার্তাবিনিময় ও বৈদ্যুতিন ডাক (ইমেইল)।  আরও দেখুন  অপ্রকৃত যোগাযোগে আবেগ   আন্তর্জালভিত্তিক সম্পর্ক   আলোচনা সম্প্রদায়   তথ্যসূত্র  আরও পড়ুন        বহিঃসংযোগ  বিষয়শ্রেণী:কম্পিউটার ভিত্তিক যোগাযোগ বিষয়শ্রেণী:ফলিত ভাষাবিজ্ঞান বিষয়শ্রেণী:তথ্য ব্যবস্থা বিষয়শ্রেণী:ইন্টারনেট সংস্কৃতি  he:למידה משולבת מחשב
অ্যালান হার্ভি গুথ (, জন্ম ২৭শে ফেব্রয়ারি, ১৯৪৭) একজন মার্কিন তাত্ত্বিক পদার্থবিজ্ঞানী ও বিশ্বতাত্ত্বিক। গুথ অতিপারমাণবিক কণাসমূহের তত্ত্বের উপরে গবেষণা করেছেন এবং কীভাবে কণা তত্ত্ব আদি মহাবিশ্বের উপরে প্রযোজ্য সে ব্যাপারেও অধ্যয়ন করেছেন। তিনি বর্তমানে ম্যাসাচুসেটস ইনস্টিটিউট অভ টেকনোলজির ভিক্টর ওয়াইসকপ্‌ফ পদার্থবিজ্ঞান অধ্যাপক। আলেক্সেই স্তারোবিনস্কি এবং আন্দ্রেই লিন্দের সাথে তিনি ২০১৪ সালে "মহাবিশ্বের স্ফীতি সংক্রান্ত তত্ত্বের অগ্রপথিক হিসেবে" কাভলি পুরস্কার লাভ করেন।  গুথ ১৯৬০-এর দশকে এমআইটি থেকে পদার্থবিজ্ঞানে স্নাতক, স্নাতকোতর ও ডক্টরেট উপাধি লাভ করেন। ১৯৭৯ সালে গুথ কর্নেল বিশ্ববিদ্যালয়ে একজন নবীন কণা পদার্থবিজ্ঞানী হিসেবে কাজ করার সময় মহাবিশ্বের স্ফীতি ধারণাটির অবতারণা করেন এবং ১৯৮০ সালে এ বিষয়ে তাঁর প্রথম বিশেষজ্ঞ আলোচনাসভাটি (সেমিনার) পরিচালনা করেন।SLAC seminar, "10-35 seconds after the Big Bang", January 23, 1980. see Guth (1997), pg 186. এরপর তিনি চাকুরি বদল করে স্ট্যানফোর্ড বিশ্ববিদ্যালয়ে কাজ করতে যান এবং সেখানে ১৯৮১ সালে তিনি আনুষ্ঠানিকভাবে মহাবিশ্বের স্ফীতি ধারণাটি প্রস্তাব করেন, যা অনুসারে সদ্য জন্ম নেওয়া মহাবিশ্বটি একটি সূচকীয় হারে স্ফীতিমূলক দশার মধ্য দিয়ে অতিক্রম করেছিল, যা একটি ধনাত্মক শূন্যস্থান শক্তি ঘনত্ব (ঋণাত্মক শূন্যস্থান চাপ) দ্বারা চালিত হয়েছিল।  গুথ তাঁর তত্ত্বটি সম্পর্কে ১৯৯৭ সালে একটি গুরুত্বপূর্ণ গ্রন্থ প্রকাশ করেন, যার শিরোনাম দ্য ইনফ্লেশনারি ইউনিভার্স: দ্য কুয়েস্ট ফর আ নিউ থিওরি অভ কসমিক অরিজিন্‌স (The Inflationary Universe: The Quest for a New Theory of Cosmic Origins, "স্ফীতিশীল মহাবিশ্ব: মহাবিশ্বের উৎসের একটি নতুন তত্ত্বের অনুসন্ধান অভিযান")।   তথ্যসূত্র   বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পদার্থবিজ্ঞানী বিষয়শ্রেণী:মার্কিন জ্যোতির্বিজ্ঞানী বিষয়শ্রেণী:বিশ্বতত্ত্ববিদ বিষয়শ্রেণী:ইহুদি মার্কিন বিজ্ঞানী বিষয়শ্রেণী:মার্কিন বিশ্বতত্ত্ববিদ বিষয়শ্রেণী:কলাম্বিয়া বিশ্ববিদ্যালয়ের শিক্ষক বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:২১শ শতাব্দীর মার্কিন ইহুদি
রাজকুমার মৌলে আবদুল্লাহ স্টেডিয়াম ()  মরক্কোর রাবাতে একটি বহুমুখী স্টেডিয়াম। এটি মরক্কোর রাজকুমার মৌলে আবদুল্লাহ নামে নামকরণ করা হয়েছে।   ইতিহাস  এটি ১৯৮৩ সালে নির্মিত হয়েছিল এবং এটি আসফার এর হোম গ্রাউন্ড। এটি বর্তমানে বেশিরভাগ ফুটবল ম্যাচের জন্য ব্যবহৃত হয় এবং এটি অ্যাথলেটিক্সও মঞ্চস্থ করতে পারে। স্টেডিয়ামটি ৪৫,৮০০ জন লোকের দখলে রয়েছে।  ২০০৮ সাল থেকে এটি মিটিং ইন্টারন্যাশনাল মোহাম্মদ পঞ্চম রাবাতের অ্যাথলেটিক্সের এর আয়োজন করেছে। এটি ২০১৫ আফ্রিকা কাপ অফ নেশনস এর জন্য একটি নিশ্চিত ভেন্যু ছিল যতক্ষণ না মরক্কো তার হোস্টিং অধিকার কেড়ে নেয়। মরক্কো ইবোলা মহামারীর ভয়ে আফ্রিকা কাপ অফ নেশনস স্থগিত করার জন্য বলেছিল যা সেই সময়ে বেশ কয়েকটি আফ্রিকান দেশকে প্রভাবিত করেছিল। দেশটি তখন আন্তর্জাতিক প্রতিযোগিতার আয়োজক হিসাবে বাদ পড়েছিল।  প্রিন্স মৌলে আবদেল্লাহ স্টেডিয়ামটি ২০১৪ ফিফা ক্লাব বিশ্বকাপেরও একটি ভেন্যু ছিল। ২০২৬ ফিফা বিশ্বকাপ আয়োজনের ব্যর্থ বিডের জন্য স্থানটিকে হোস্ট স্টেডিয়ামগুলির মধ্যে একটি হওয়ার পরিকল্পনা করা হয়েছিল। মরক্কো বিশ্বকাপে পুরস্কৃত হলে কোয়ার্টার-ফাইনাল ম্যাচ আয়োজনের উদ্দেশ্য ছিল।  এটি এখন ২০৩০ ফিফা বিশ্বকাপ আয়োজনের একটি সম্ভাব্য স্থান হিসাবে পরিকল্পনা করা হয়েছে কারণ মরক্কো পর্তুগাল এবং স্পেনের সাথে তার সহ-বিডিংয়ের প্রস্তুতি নিচ্ছে৷ যদি এটি ঘটে তবে এটি একাধিক মহাদেশের প্রথম ক্রস-কনফেডারেশন বিড হবে। মালাবো, গিনি আফ্রিকান গেমস আয়োজনের অধিকার প্রত্যাহার করার পরে এটি ২০১৯ আফ্রিকান গেমসের উদ্বোধনী এবং সমাপনী অনুষ্ঠানের স্থান হিসাবেও ব্যবহৃত হবে। আন্তর্জাতিক ইভেন্ট স্টেডিয়ামে নিম্নলিখিত আন্তর্জাতিক ইভেন্টগুলি আয়োজন করেছে:   ১৯৮৮ আফ্রিকান কাপ অব নেশনস  ২০১৪ ফিফা ক্লাব বিশ্বকাপ ২০১৯ আফ্রিকান গেমস  ২০২০ ক্যাফ কনফেডারেশন কাপ ফাইনাল   ২০২০ আরব ক্লাব চ্যাম্পিয়ন্স কাপ ফাইনাল   ২০২২ মহিলা আফ্রিকা কাপ অব নেশনস ফাইনাল   ২০২২ ক্যাফ সুপার কাপ   ২০২২ ক্যাফ মহিলা চ্যাম্পিয়ন্স লিগের ফাইনাল   ২০২২ ফিফা ক্লাব বিশ্বকাপ  আরও দেখুন  ধারণক্ষমতার ভিত্তিতে ফুটবল স্টেডিয়ামের তালিকা  তথ্যসূত্র  বিষয়শ্রেণী:মরক্কোর ফুটবল মাঠ